[ca] En el marc teòric es revisen les aportacions de l'estructural-culturalisme britànic i l'etnometodologia nordamericana sobre la producció de notícies. Es discuteixen posteriorment els treballs més recents que tracten la producció informativa de continguts especialitzats com a un procés que trenca amb la tradicional visió uniformitzadora de les redaccions, detectant l'existència de diverses cultures de notícies. S'estudia el procés de producció de notícies en revistes professionals partint de tres problemes de recerca: 1) com la informació que produeixen ve donada per unes poques fonts amb una elevada activitat promocional i, per tant, més visibles als periodistes; 2) com en la producció informativa es simplifica la selecció de continguts i s'emfasitza el com presentar-los; i 3) com aquests mitjans construeixen una visió tecnoeconòmica de la realitat que difonen. Per a la recollida de dades es va practicar l'observació dels participants i les entrevistes en profunditat a les redaccions de dues revistes professionals. Les dades es van processar amb un model d'anàlisi qualitativa basada en la teoría fonamentada i seguint el següent ordenament temàtic: la cultura organitzacional, les relacions amb les fonts i els formats noticia dels mitjans. La producció informativa estudiada es defineix com a un procés per a la racionalització de pràctiques empresarials i l'articulació d'interessos comercials d'un conjunt d'actors socials poderosos en el col·lectiu professional sobre el quals informen, abans que un procés d'integració del coneixement especialitzat i de debat entre múltiples perspectives que poden coexistir en el col·lectiu sobre fets d'interès professional. També es conclou que la forma com els mitjans fabriquen les seves versions de la realitat ens informa alhora sobre la seva visió del periodisme.

[en] The theoretical framework makes review the contributions of newsmaking ethnomethodology. We shall then discuss more recent studies on the production of news of a specialist nature. These studies treat this production as a process wich breaks with traditional means of editorial uniformity by wich we can detect the existence of diverse news cultures. This thesis examines the process of news procuction in professional magazines, focusing, in particular, on three research issues or problems. Firstly, how the production of news has its origen in large numbers of promotional activities and, as a results, is more visible to journalists than other sources. Secondly, how, in the process of producing news the selection of subject matter is simplified and emphasis is placed upon their presentation. Thirdly, how the media constructs a "techno-economical" version of the reality they present. Data collection include the participant observation and in-depth interviews in the newsroom of two magazines. The material was then processed following a qualitative analytical of grounded theory and following thematic sequence: the organisational culture, the relationship with sources and the format of news media. The production of news studied here can be defined as a process for the rationalisation of business practices and for the articulation of commercial interests of groups of powerful social actors in the professional arena, and not as a process for integrating specialised knowledge and debates about events of professional interest from different points of view. This thesis also finds that the way in wich the magazines produces their own versions of reality is informative of their own idea of journalism.